Lise von Seelen (S), 2005-12-07:
For at vi kan få det fulde udbytte af de mange data, der kommer ind, er det jo ikke nok at registrere dem, så skal de jo netop udsættes for en bearbejdning, sådan at vi kan bruge den viden, der kommer ud af det, til at forebygge, at lignende fejl optræder i fremtiden i andre systemer.
Og for at man kan få den udnyttelse af den viden, kræver det jo nogle flere ressourcer, men jeg forstår på ministeren, at der er vilje til, at de ressourcer, der skal gå til det, også vil kunne findes.
Er det rigtigt forstået?
Det handler jo ikke om et blindt tilsagn om, at man bare skal tilføre flere ressourcer, det handler jo også om at se på, hvordan systemerne fungerer.
Der har det været et problem, som jeg var inde på, at de indrapporteringer, der har været om utilsigtede hændelser i sundhedsvæsenet, i stort omfang har været indrapporteringer i fritekst.
Der har siddet en arbejdsgruppe for at se på, om man kunne lave en mere systematisk indrapportering.
Det har man ikke kunnet opnå enighed om, og derfor har Sundhedsstyrelsen skåret igennem og besluttet at indføre et fælles klassificeringssystem for alle rapporter, som indsendes til styrelsen efter den 1. januar 2006, sådan at man lettere kan sagsbehandle de her henvendelser, som altså i omfang overstiger alles forventninger.
Det kan meget vel føre til en situation, hvor det ikke i sig selv er nok, og hvor der derfor er brug for internt i Sundhedsstyrelsen at opprioritere det her område.
Og det ved jeg også, at medicinaldirektøren i Sundhedsstyrelsen er meget opmærksom på, og det er jeg også.
Hermed sluttede spørgsmålet.
Det er rigtigt, at der er kommet mange flere henvendelser fra amterne, end man havde forudset, og det i sig selv er rigtig, rigtig glædeligt, for det fortæller os jo noget om, at man i de systemer, som vi har brug for her, er meget optaget af at forbedre patientsikkerheden.
Nu kommer der jo betragtelig flere.
Er det ministerens opfattelse, at med de betragtelig flere henvendelser kan man opnå den rigtige behandling, uden at der også sker en øgning af det personale i Sundhedsstyrelsen?
Det er selvfølgelig noget, der medvirker til at presse Sundhedsstyrelsen, og det pres skal vi selvfølgelig håndtere, og det skal gøres på flere måder.
Noget af det, der har været problemet, har været, at man ikke har kunnet opnå umiddelbar enighed mellem amterne og Sundhedsstyrelsen om, hvordan formen på de indrapporteringer skulle være, og det betyder altså, at de her op mod 12.000 henvendelser i meget stor udstrækning har været friteksthenvendelser.
Det er nu sat bedre i system, sådan at der kommer en klassificering, altså en mere regelret indrapportering, der gør, at man hurtigere kan sagsbehandle henvendelserne.
Så er jeg da også vidende om, at Sundhedsstyrelsen i sin prioritering af egne ressourcer overvejer at løfte det her område i 2006.
Hvis det viser sig, at den navngivne medarbejder fra Sundhedsstyrelse er citeret forkert i avisen og det faktisk er sådan, at systemet har fungeret i perioden, så er det jo selvfølgelig meget glædeligt.
Er det rigtigt forstået?
Jeg kan jo ikke bedømme en samtale, der har været mellem en medarbejder og en journalist, og hvem der har refereret hvem forkert.
Jeg kan bedømme, hvad der er situationen i Sundhedsstyrelsen.
Og situationen i Sundhedsstyrelsen er sådan, at der rapporteres ind til det her system, i øvrigt i et meget betragteligt omfang.
Da vi lavede lovgivningen, havde vi en forestilling om, at der ville komme 3.000 indrapporteringer om året, og jeg tror, vi i år når op på over 12.000, altså fire gange så meget som forventet.
Sundhedsstyrelsen arbejder med de sager og har gjort det igennem hele perioden ved at udsende obs-meddelelser et antal gange, ved at udsende nyhedsbreve, ved at afgive en årsrapport og senest ved her for ganske nylig at afgive en stor temarapport om medicinering, fordi de indrapporteringer, der har været til Sundhedsstyrelsen, har afdækket, at langt de fleste utilsigtede hændelser netop sker på medicineringsområdet.
Så har der været en flytning af it-supporten fra selve den her enhed i Sundhedsstyrelsen, der arbejder med patientsikkerhed, til Sundhedsstyrelsens it-afdeling, og det har gjort, at der på itsupport-siden i en meget kort periode har været en begrænset betjening af amterne.
Vi har i flere omgange drøftet den store værdi, der er i, at vi får indrapporteret utilsigtede hændelser i sundhedsvæsenet med henblik på at øge kvaliteten i behandlingen i sundhedssystemet.
Derfor undrer det os, at vi nu kan se med hensyn til de mange henvendelser, som amterne retter til Sundhedsstyrelsen, at her sidst på året er det sådan, at Sundhedsstyrelsen melder ud, at de på grund af personaleressourcer faktisk ikke får de data registreret og behandlet på den måde, som man egentlig havde til hensigt.
Det vil jo sige, at vi får den bekymring, hvad det så har af betydning for den målsætning, der jo netop var at bruge det her område til at skabe kvalitetsforbedringer i sundhedsvæsenet.
Det vil jeg gerne bede om sundhedsministerens vurdering af.
, at Nordjyske Stiftstidende den 1. december i år skrev, at Sundhedsstyrelsen har stoppet registreringen af indberettede utilsigtede hændelser
Det er rigtigt, at avisen har skrevet det, men det er ikke desto mindre en avisand.
Sundhedsstyrelsens registrering af utilsigtede hændelser er ikke stoppet og har aldrig været det.
Faktum er, at Sundhedsstyrelsen i midten af november i år oplyste Amtsrådsforeningen om, at it-supporten til det, der hedder Dansk Patientsikkerhedsdatabase, midlertidigt ville blive suspenderet.
Så der er altså ikke tale om, at rapporteringen af utilsigtede hændelser fra sundhedspersonalet ikke har kunnet finde sted, ligesom der heller ikke er tale om, at rapporterne ikke er blevet behandlet.
Sundhedsstyrelsen oplyste samtidig, altså i november, at styrelsen snarest ville etable re en begrænset support på 15 timer ugentligt til varetagelse af akutte henvendelser.
Alle henvendelser er blevet besvaret og problemer hurtigt afhjulpet.
Endelig oplyste Sundhedsstyrelsen i slutningen af november 2005 til Amtsrådsforeningen, at der fra den 1. december ville være fuld it-support igen, og det er tilfældet i dag.
Den nye løsning er permanent, da Sundhedsstyrelsens it-afdeling har overtaget supporten af systemet fra den enhed, patientsikkerhedssystemet, og det er altså baggrunden for, at der på itsupport-siden har været den her midlertidige løsning.
Så jeg må altså samlet sige, at det her system fungerer, der indrapporteres i øvrigt i et omfang, der overstiger vores alles fælles forventning, og sagerne håndteres i Sundhedsstyrelsen, og Sundhedsstyrelsen agerer på sagerne, senest jo med den store rapport om medicinering, som jeg netop har oversendt til Folketingets Sundhedsudvalg.